ಇತರ ಪ್ರಾಚೀನ ಪ್ರಪಂಚದಲ್ಲಿ ಕಾಣಿಸದಂತಹ ಅಂತಸ್ತು ಅಧಿಕಾರ ಮತ್ತು ಗೌರವವನ್ನು ಸ್ಪಾರ್ಟಾದ ಮಹಿಳೆಯರು ಪಡೆದಿದ್ದರು. ಮಹಿಳೆಯರು ಅವರ ಸ್ವಂತ ಆಸ್ತಿಗಳನ್ನು ನೋಡಿಕೊಳ್ಳುತ್ತಿದ್ದರಲ್ಲದೇ ಸೈನ್ಯದಲ್ಲಿದಂತಹ ಅವರ ಪುರುಷ ಸಂಬಂಧಿಗಳ ಆಸ್ತಿಯನ್ನು ನೋಡಿಕೊಳ್ಳುತ್ತಿದ್ದರು. ಸ್ಪಾರ್ಟಾದ ಸಂಪೂರ್ಣ ಭೂಮಿ ಮತ್ತು ಆಸ್ತಿಯಲ್ಲಿ ಮಹಿಳೆಯರು 35% ನಷ್ಟು ಆಸ್ತಿಗೆ ಏಕಮಾತ್ರ ಮಾಲೀಕರಾಗಿದ್ದಾರೆ ಎಂದು ಅಂದಾಜುಮಾಡಲಾಗಿದೆ. ವಿವಾಹ ವಿಚ್ಛೇದನಕ್ಕೆ ಸಂಬಂಧಿಸಿದ ಕಾನೂನುಗಳು ಪುರುಷರು ಮತ್ತು ಮಹಿಳೆಯರಿಗೆ ಸಮಾನವಾಗಿದ್ದವು. ಅಥೆನ್ಸ್ ನ ಮಹಿಳೆಯರಿಗಿಂತ ಭಿನ್ನವಾಗಿ ಸ್ಪಾರ್ಟಾದ ಮಹಿಳೆ ವಂಶ ಪಾರಂಪರ್ಯವಾಗಿ(ಎಪಿಕ್ಲೆರೋಸ್) ಆಸ್ತಿಯನ್ನು ಪಡೆದುಕೊಳ್ಳಲು ಅವಳಿಗೆ ಅಣ್ಣ ತಮ್ಮಂದಿರು ಇಲ್ಲದ ಸಂದರ್ಭದಲ್ಲಿ ಅವಳ ತಂದೆಯ ಆಸ್ತಿಗೆ ಉತ್ತಾರಾಧಿಕಾರಿಣಿ ಆಗಬಹುದಿತ್ತು. ಸ್ಪಾರ್ಟಾದ ಮಹಿಳೆಯರು 20 ವರ್ಷಕ್ಕಿಂತ ಮೊದಲು ಮದುವೆಯಾಗುತ್ತಿದ್ದದ್ದು ವಿರಳವಾಗಿದೆ. ಮರೆಮಾಚುವಂತಹ ದಪ್ಪನೆಯ ಬಟ್ಟೆಗಳನ್ನು ತೊಟ್ಟುಕೊಳ್ಳುವಂತಹ ಹಾಗು ಮನೆಯ ಹೊರಗೆ ವಿರಳವಾಗಿ ಕಾಣಿಸುವಂತಹ ಅಥೇನಿಯನ್ ಮಹಿಳೆಯರಿಗಿಂತ ಭಿನ್ನವಾಗಿ ಸ್ಪಾರ್ಟಾದ ಮಹಿಳೆಯರು ತುಂಡು ಬಟ್ಟೆಗಳನ್ನು ಹಾಕಿಕೊಳ್ಳುತ್ತಿದ್ದರು ಹಾಗು ಅವರಿಗೆ ಇಷ್ಟವಾದ ಜಾಗಗಳಿಗೆಲ್ಲ ಹೋಗುತ್ತಿದ್ದರು. ಹುಡುಗಿಯರು ಮತ್ತು ಹುಡುಗರು ನಗ್ನವಾಗಿಯೂ ಇರುತ್ತಿದ್ದರು , ಹಾಗು ಯುವಕರು ಮತ್ತು ಯುವತಿಯರು "ಜಿಮ್ನೋಪೇಡಿಯ" ("ನಗ್ನವಾಗಿರುವ ಯುವಜನಾಂಗದ ಉತ್ಸವ") ದಲ್ಲಿ ಭಾಗವಹಿಸುತ್ತಿದ್ದರು.

ಜೀತದಾಳುಗಳು
ರಾಜಕೀಯ, ಸಾಮಾಜಿಕ ಮತ್ತು ಆರ್ಥಿಕ ಸಮಾನತೆ
ಪುರಾತತ್ವ ಶಾಸ್ತ್ರ
ಪ್ರಾಚೀನ ಸ್ಪಾರ್ಟಾದಲ್ಲಿನ ಜೀವನ